Nr. L 22/124 De Europæiske Fællesskabers Tidende 30. 1. 93 KOMMISSIONEN DE EUROPÆISKE FÆLLESSKABERS ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING AFGØRELSE Nr. 148 af 25. juni 1992 om brugen af attesten om den lovgivning, der skal finde anvendelse (E 101) ved udstationeringer, der ikke overstiger tre måneder (93/68/EØF) DE EUROPÆISKE FÆLLESSKABERS ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING HAR — under henvisning til artikel 81, litra a), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, ifølge hvilken den har til opgave at behandle ethvert administrativt spørgsmål, der opstår i forbindelse med anvendelsen af denne forordning, og ud fra følgende betragtninger : Afgørelse nr. 125 bør ændres, eftersom det er nødvendigt at begrænse risikoen for misbrug, og at der derfor under alle omstændigheder bør anføres en nøjagtig dato i rubrik 5 på blanket E 101; forholdene i det moderne erhvervsliv nødvendiggør, at mange medarbejdere i industri-, handels- og landbrugsvirksomheder hyppigt må foretage kortvarige rejser for den virksom- hed, de er knyttet til; i disse tilfælde er det vanskeligt i tide inden afrejsen at fremskaffe en attest om den lovgiv- ning, der skal finde anvendelse, fra den dertil udpegede institution i det land, hvor virk- somheden har sit hjemsted ; fremgangsmåden ved udstedelsen af attesten om den lovgivning, der skal finde anvendelse, bør lempes, for at den forsikrede kan være forsynet med et dokument, der godtgør, at han opholder sig i en af medlemsstaterne som led i sit arbejde, og at han fortsat er omfattet af den sociale sikringslovgivning i det land, hvor den virksomhed, som han er knyttet til, er beliggende — TRUFFET FØLGENDE AFGØRELSE : 1. Ved udstationering, der ikke overstiger tre måneder, kan den i artikel 11, stk. 1, i forordning (FØF) nr. 574/72 nævnte institution til virksomheder, som anmoder herom, udlevere et antal blanketter E 101, som er forsynet med løbenummer, og hvori institu- tionen kun har udfyldt rubrik 5. 2. Virksomheden udfylder blanketten in duplo. Det ene eksemplar udleveres til arbejds- tageren før dennes afrejse, medens det andet inden 24 timer sendes til den dertil udpe- gede institution i det land, hvor virksomheden har sit hjemsted. 3. Denne afgørelse, som træder i stedet for afgørelse nr. 125, træder i kraft den første dag i den måned, der følger efter offentliggørelsen i De Europæiske Fællesskabers Tidende. Formand for Den administrative Kommission S. PINTO PIZARRO